Olaf Pollack

Olaf Pollack (Berlin, 1973ko irailak 20) alemaniar txirrindulari bat da.

Biografia 
Esprinter bikaina, Olaf Pollackek bere kirol karrera 1997an hasi zuen Agro taldean. Jarraian, Gerolsteiner taldean aritu zen 2000 eta 2004 artean. Esprinter bezala 2003an nabarmendu zen Alemaniako Itzulian, bere herkide Erik Zabel eta Stuart O'Grady australiarraren aurretik etapa bat irabazi zuenean, eta Italiako Giroan zenbait alditan bigarren geratuz, bere arerio nagusia zen Alessandro Petacchiren atzetik soilik.

2005ean T-Mobile Team taldera pasatu zen. Arrakastarik gabeko denboraldi bat egin zuen. 2006an Kaliforniako Tourrean bi etapa irabazi zituen eta hala, T-Mobile taldearentzat urteko lehen arrakasta lortu zuen. Bereziki Saxonia Behereko Itzuliko esprintetan nabarmendu zen eta ondoren Italiako Giro on bat egin zuen zenbait etapatan bigarren amaituz.

2007an Wiesenhof taldera pasa zen. Talde hau denboraldi amaieran desagertu zen eta Olaf Pollack 2008an Wolksbank austriar taldera joan zen.

2009ko uztailean ustekabean positibo eman zuen dopingaren aurkako kontrol batean eta kontranalisi bat egitea eskatu zuen.

Palmaresa

Emaitzak Itzuli Handietan

Italiako Giroa 
 2004ko Italiako Giroa: 112. eta  maglia arrosa egun batez.
 2005eko Italiako Giroa: Utzi egin zuen
 2006ko Italiako Giroa: 132. eta  maglia arrosa egun batez.

Frantziako Tourra 
 2003ko Frantziako Tourra: Utzi egin zuen.

Alemaniako txirrindulariak
Berlindarrak
2000ko Udako Olinpiar Jokoetako dominadunak
2008ko Udako Olinpiar Jokoetako txirrindulariak
Olinpiar Jokoetako dominadunak txirrindularitzan
2000ko Udako Olinpiar Jokoetako txirrindulariak